《韩升之主簿惠示襄阳杂咏诗淳深高古吟讽不置辄用最后书怀赠彦履韵以释其意》
宋代·饶节

刮磨习气如洗爵，惟馀好古情未薄。向来诗轴入松门，便对屠门先大嚼。

吾侪事业如石田，笔墨魔人妨夜眠。如公万卷瘖不吐，使者旁午谁见怜。

方今神武拓疆土，超擢贤才固其所。莫叹簿书官禄微，黄钟大吕生一黍。

作者简介：饶节（1065～1129），宋代诗僧。字德操，一字次守，自号倚松道人、倚松老人，出家后法名如壁。江西临川人，江西诗派重要诗人。就学于吕希哲，与谢逸、汪革、谢薖并称为“江西诗派临川四才子”。其诗淳真朴实，华而不绮，陆游称其为当时诗僧第一。